
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Δ ΕΥΤΕΡΟ _ Αρ. Φύλλου 1006 

— ^ Νοεμβρίου 1996 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. Δ17Ο/03/99/Φ. 2.2.1 

Ανάθεση αρμοδιοτήτων Υπουργού Περιβάλλοντος, Χωρο¬ 
ταξίας και Δημοσίων Έργων στους Υφυπουργούς Περι¬ 
βάλλοντος, Χωροταξίας και Δημοσίων Έργων Χρήστο 

Βερελή και Θεόδωρο Κολιοπάνο. 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΠΕΡΙΒ/ΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τα άρθρα 81 παρ. 1 εδ. 2 και 83 παρ. 2 του Συντάγμα¬ 
τος. 

2. Τα άρθρα 16 παρ. 5,22 παρ. 2 εδαφ. γ και παρ. 3, 23, 
24 παρ. 1 και 2 και 27 παρ. 1 εδαφ. στ' του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137 Α'). 

3. Του Π.Δ. 51/88 «Οργανισμός Υπουργείου Περιβάλ¬ 
λοντος, Χωροταξίας και Δημοσίων Έργων» (ΦΕΚ 19 Α), 
όπως τροποποιήθηκε με τα Π.Δ. 255/89 (ΦΕΚ 121 Α') και 
207/91 (ΦΕΚ 78 Α'). 

4. Το Π.Δ. 69/1988 «Οργανισμός Γενικής Γραμμα¬ 
τείας Δημοσίων Έργων» (ΦΕΚ 28 Α'), όπως συμπληρώ¬ 
θηκε με το Π.Δ. 184/1991 «Σύσταση Οργανικών μονάδων 
και κλάδου επιθεωρητών στη Γενική Γραμματεία Δημο¬ 
σίων Έργων του Υπουργείου Περιβάλλοντος, Χωροταξίας 
και Δημοσίων Έργων» (ΦΕΚ 72 Α’) και το Π.Δ. 428/1995 
«Σύσταση Γ ενικής Διεύθυνσης Ποιότητας Δημοσίων Έρ¬ 
γων στη Γενική Γραμματεία Δημοσίων Έργων του ΥΠΕ- 
ΧΩΔΕ» (ΦΕΚ 245 Α'). 

5. Το Π.Δ. 28/93 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπηρε¬ 
σίες διανομαρχιακού επιπέδου του Υπουργείου Περιβάλ¬ 
λοντος, Χωροταξίας και Δημοσίων Έργων» (ΦΕΚ 9 Α'). 

6. Την απόφαση αριθμ. 391/1994 (ΦΕΚ 540 Β’) του 
Πρωθυπουργού με την οποία συστάθηκε μία ακόμα θέση 
Υφυπουργού στο Υπουργείο Περιβάλλοντος, Χωροταξίας 
και Δημοσίων Έργων. 

7. Το Π.Δ. 377/1996 «Διορισμός Υπουργών, Αναπλη¬ 
ρωτή Υπουργού και Υφυπουργών» (ΦΕΚ 244 Α'). 

8. Το άρθρο 27 του Ν. 2081/1992 (ΦΕΚ 154 Α'), με το 
οποίο προστέθηκε το άρθρο 29Α' στο Ν. 1558/1985 και 
το γεγονός ότι από την παρούσα απόφαση δεν προκαλεί- 


ται δαπάνη σε βάρος του κρατικού προϋπολογισμού, απο¬ 
φασίζουμε: 

Αρθρο 1 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων Χρήστο Βερελή, αναθέτουμε την άσκηση 
των αρμοδιοτήτων της Γενικής Γραμματείας Δημοσίων 
Έργων που αναφέρονται: 

1. Στα θέματα που κατά τις διατάξεις του Π.Δ. 69/1988 
όπως συμπληρώθηκε με τις διατάξεις του Π.Δ. 184/1991 
ανήκουν στις παρακάτω υπηρεσίες: 

α. Διεύθυνση Οργάνωσης και Απλούστευσης Διαδικα¬ 
σιών. 

β. Διεύθυνση Κεντρικού Εργαστηρίου Δημοσίων Έρ¬ 
γων. 

γ. Διεύθυνση Προγράμματος Προτύπων και Διεθνών 
Σχέσεων. 

δ. Διεύθυνση Οικονομικών Υποθέσεων και Προμηθειών 
εκτός από τις προτάσεις για την κατάρτιση και τροποποί¬ 
ηση του προϋπολογισμού της Γ ενικής Γ ραμματείας. 

ε. Διεύθυνση Ηλεκτρομηχανολογικών Εφαρμογών και 
Μηχανικού Εξοπλισμού. 

στ. Διεύθυνση Μητρώων και Τεχνικών Επαγγελμάτων, 
ζ. Διεύθυνση Εκπαίδευσης, 
η. Διεύθυνση Κτιριακών Έργων, 
θ. Διεύθυνση Πληροφορικής, 
ι. Υπηρεσία Αποκατάστασης Σεισμοπλήκτων (ΥΑΣ). 
ια. Υπηρεσία Αποκατάστασης Σεισμοπλήκτων Βορείου 
Ελλάδος (ΥΑΣΒΕ). 

ιβ. Επιθεώρηση Δημοσίων Έργων εκτός από το διορι¬ 
σμό επιθεωρητών δημοσίων έργων. 

2. Στα θέματα που κατά τις διατάξεις του Π.Δ. 428/ 
1995 ανήκουν στη Γενική Διεύθυνση Ποιότητας Δημοσίων 
Εργων της Γ.Γ.Δ.Ε. του ΥΠΕΧΩΔΕ, καθώς και όλων των 
υπηρεσιακών μονάδων που υπάγονται σ’ αυτή. 

3. Στην εκπόνηση μελετών και κατασκευή έργων αρχι¬ 
κού προϋπολογισμού έργων, μέχρι 5.000.000.000 δρχ. 
Στις αρμοδιότητες αυτές περιλαμβάνεται κάθε ενέργεια 
και απόφαση για εκπόνηση της μελέτης και την κατα¬ 
σκευή των έργων όπως η ανάθεση των μελετών, οι απο¬ 
φάσεις κατά την εκτέλεση των σχετικών συμβάσεων, η 
έγκριση των μελετών, η δημοπράτηση ή απευθείας ανά¬ 
θεση κατασκευής των έργων, η έγκριση του αποτελέσμα¬ 
τος, οι αποφάσεις κατά την εκτέλεση των εργολαβικών 

συμβάσεων, η έγκριση παρεκκλίσεων, η απόφαση στις αι¬ 
τήσεις θεραπείας. Οι αρμοδιότητες αυτές ασκούνται 
αφού προηγουμένως έχει εγκρίνει ο Υπουργός Περιβάλ¬ 
λοντος, Χωροταξίας και Δημοσίων Έργων τις σχετικές πι¬ 
στώσεις. 

4. Στα θέματα που ανήκουν κατά τις διατάξεις του Π.Δ. 
393/1983, στην Ειδική Υπηρεσία Δημοσίων Εργων 
(ΕΥΔΕ) Σηράγγων και Υπογείων Έργων, όπως έχει τροπο¬ 
ποιηθεί και ισχύει, καθώς και κατά τις διατάξεις του Π.Δ. 
565/1984 στην ΕΥΔΕ Κτιριακών Έργων και Σταθμών Αυ¬ 
τοκινήτων, όπως επίσης έχει τροποποιηθεί και ισχύει. Οι 
αρμοδιότητες αυτές των ανωτέρω ΕΥΔΕ ασκούνται ανε¬ 
ξαρτήτως αρχικού προϋπολογισμού εκπόνησης μελετών 
και κατασκευής έργων και αφού προηγουμένως έχει 
εγκρίνει ο Υπουργός Περιβάλλοντος, Χωροταξίας και Δη¬ 
μοσίων Έργων τις σχετικές πιστώσεις. 

5. Στην εποπτεία των νομικών προσώπων δημοσίου δι¬ 
καίου και δημοσίων επιχειρήσεων που υπάγονται στην αρ¬ 
μοδιότητα της Γενικής Γραμματείας Δημοσίων Έργων. Οι 
αρμοδιότητες του Τεχνικού Επιμελητηρίου της Ελλάδας 
(Τ Ε.Ε.) και του Οργανισμού Αντισεισμικού Σχεδιασμού 
και Προστασίας (Ο.Α.Σ.Γ1.) ασκούνται παράλληλα και από 
τον Υπουργό. Στις μεταβιβαζόμενες αρμοδιότητες στον 
Υφυπουργό περιλαμβάνεται και ο διορισμός του Προέ¬ 
δρου και των μελών των Διοικητικών Συμβουλίων των πιο 
πάνω νομικών προσώπων και επιχειρήσεων. 

Άρθρο 2 

Στον Υφυπουργό Περιβάλλοντος, Χωροταξίας και Δημο¬ 
σίων Έργων, Θεόδωρο Κολιοπάνο αναθέτουμε. 

1. Την άσκηση όλων των αρμοδιοτήτων που αφορούν 
στις σχέσεις του Υπουργείου Περιβάλλοντος, Χωροταξίας 
και Δημοσίων Έργων με την Ευρωπαϊκή Ένωση και τους 
Διεθνείς Οργανισμούς, όπως οι αρμοδιότητες αυτές ανα- 
φέρονται στο άρθρο 14 του Π.Δ. 51/88. 

2. Την άσκηση όλων των αρμοδιοτήτων που ασκούνται 
κάθε φορά από τη Διεύθυνση Χωροταξίας, όπως οι αρμο¬ 
διότητες αυτές αναφέρονται στο άρθρο 4 του Π.Δ. 51 /88. 

3 Την άσκηση όλων των αρμοδιοτήτων που ασκούνται 
κάθε φορά από τα Τμήματα Διαχείρισης Φυσικού Περι¬ 
βάλλοντος και Νερών της Διεύθυνσης Περιβαλλοντικού 
Σχεδιασμού, όπως οι αρμοδιότητες αυτές αναφέρονται 
στο άρθρο 2 του Π.Δ. 51/88. 

4. Την άσκηση όλων των αρμοδιοτήτων που ασκούνται 
κάθε φορά από τη Διεύθυνση Οικιστικής Πολιτικής και Κα¬ 
τοικίας, όπως οι αρμοδιότητες αυτές αναφέρονται στο άρ¬ 
θρο 6 του Π.Δ. 51/88. 

5. Την άσκηση των αρμοδιοτήτων όλων των θεμάτων 
που ασκούνται από το Τμήμα Παραδοσιακών Οικισμών της 
Διεύθυνσης Πολεοδομικού Σχεδιασμού, όπως οι αρμοδιό¬ 


τητες αυτές αναφέρονται στο γ' εδάφιο της παρ. 2 του άρ¬ 
θρου 5 του Π.Δ. 51/88. 

6. Την άσκηση των αρμοδιοτήτων επί όλων των θεμάτων 
που ασκούνται από τη Διεύθυνση Εκπαίδευσης, όπως οι 
αρμοδιότητες αυτές αναφέρονται στο Π.Δ 207/91 (ΦΕΚ 
98 Α'). 

7. Την αρμοδιότητα σε όλα τα θέματα επιχορηγήσεων, 
διάθεσης πιστώσεων, εποπτείας και ελέγχου, πλην θεμά¬ 
των σύνθεσης - συγκρότησης και καθορισμού μελών των 
Διοικητικών Συμβουλίων, που αναφέρονται α) στη Δημό¬ 
σια Επιχείρηση Πολεοδομίας και Στέγασης «ΔΕΠΟΣ» 
(Π.Δ. 190/88, ΦΕΚ 82 Α' και Π.Δ. 811/80, ΦΕΚ 199 Α) 
και β) στον Οργανισμό Κτηματολογίου και Χαρτογραφή¬ 
σεων Ελλάδας (ΟΚΧΕ) (Ν. 1647/86, ΦΕΚ 141 Α' και Ν. 

1957/91 ΦΕΚ 334 Α'), επιφυλασσομένων των αρμοδιοτή¬ 
των που έχουν μεταβιβασθεί σε άλλα όργανα. 

8. Την αρμοδιότητα επί θεμάτων της Υπηρεσίας Κτημα¬ 
τολογίου και Χαρτογραφήσεων Ελλάδας (άρθρο 6 του Ν. 
1647/86 ΦΕΚ 141 Α'). 

9. Την εκπροσώπηση στους Διεθνείς Οργανισμούς και 
την Ευρωπαϊκή Ένωση. Η αρμοδιότητα αυτή μπορεί να 
ασκείται παραλλήλως και από τον Υπουργό. 

Άρθρο 3 

1. Στα πλαίσια των παραπάνω αρμοδιοτήτων περιλαμ¬ 
βάνονται και οι κοινοβουλευτικές, εκτός από τη νομοθε¬ 
τική πρωτοβουλία και η αρμοδιότητα πρότασης για την έκ¬ 
δοση κανονιστικών και ατομικών διαταγμάτων και έκδο¬ 
σης κανονιστικών και ατομικών αποφάσεων καθώς και συ- 
νυπογραφής διαταγμάτων ή αποφάσεων με άλλους 
Υπουργούς ή Υφυπουργούς. 

2. Οι κοινοβουλευτικές αρμοδιότητες ασκούνται πα¬ 
ράλληλα και από τον Υπουργό. 

Άρθρο 4 

Ο Υπουργός Περιβάλλοντος, Χωροταξίας και Δημοσίων 
Έργων προσδιορίζει και εκφράζει την πολιτική του 
Υπουργείου, στο πλαίσιο των αποφάσεωντου Υπουργικού 
Συμβουλίου και των λοιπών συλλογικών κυβερνητικών ορ¬ 
γάνων και συντονίζει και εποπτεύει την εφαρμογή της πο¬ 
λιτικής αυτής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Οκτωβρίου 1996 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΏΝ. ΛΑΛΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




